b"\n_START_ARTICLE_\nVideo Data Bank\n_START_SECTION_\nHist\xc3\xb2ria\n_START_PARAGRAPH_\nEl 1974, Kate Horsfield i Lyn Blunebthal, els cofundadors, estudiants de l'Escola d'Institut d'Art de Chicago, van comen\xc3\xa7ar a realitzar entrevistes de v\xc3\xaddeo amb dones artistes que aleshores no eren respectades en el m\xc3\xb3n de l'art. Van decidir continuar amb les s\xc3\xa8ries despr\xc3\xa9s de comprar una Panasonic Portapak i de gravar amb \xc3\xa8xit unes entrevistes amb les pintores Joan Mitchel i Agnes Martin i la reconeguda comiss\xc3\xa0ria de museus Marcia Tucker El 1976 Horsfield i Blumenthal van fundar de forma oficial el Video Data Bank amb una petita col\xc2\xb7lecci\xc3\xb3 de produccions d'estudiants de v\xc3\xaddeo de l'Escola de l'Institut d'Art de Chicago. A l'arxiu, hi van incloure xerrades i entrevistes a artistes de relleu com Alie Neel, Lucy Lippard, Lee Krasner, Barbara Kruger. Lyn Blumenthaal va morir el 1988 i Kate Horsfield va exercir de directora de la col\xc2\xb7lecci\xc3\xb3 fins al 2006, que es va retirar. Actualment la VDB la dirigeix Abina Manning.\n_START_SECTION_\nLa col\xc2\xb7lecci\xc3\xb3\n_START_PARAGRAPH_\nEs poden fer peticions dels diversos arxius audiovisuals que configuren la col\xc2\xb7lecci\xc3\xb3 en diversos formats (Mini DV, DV, Beta SP, Digibeta) aix\xc3\xad com sol\xc2\xb7licituds per a exposicions p\xc3\xbabliques. El preu de cada c\xc3\xb2pia dep\xc3\xa8n del format i del v\xc3\xaddeo en q\xc3\xbcesti\xc3\xb3. Els v\xc3\xaddeos van acompanyats d'un text informatiu en el qual s\xe2\x80\x99explica de qu\xc3\xa8 tracta el v\xc3\xaddeo i quina ha estat la motivaci\xc3\xb3 de l'artista per a realitzar-lo. Alguns v\xc3\xaddeos tenen la possibilitat de fer una previsualitzaci\xc3\xb3 de part de l'arxiu a trav\xc3\xa9s d'Internet. Per a poder comprar material \xc3\xa9s necessari crear un compte d'usuari en el VDB._NEWLINE_El Video Data Bank disposa de quatre col\xc2\xb7leccions de v\xc3\xaddeos produ\xc3\xafts des del 1968 fins a l'actualitat:\n_START_SECTION_\nEarly Video Art (Video Art dels inicis)\n_START_PARAGRAPH_\nInclou diversos t\xc3\xadtols de la col\xc2\xb7lecci\xc3\xb3 de Castelli \xe2\x80\x93 Sonnabend, la primera i la m\xc3\xa9s important col\xc2\xb7lecci\xc3\xb3 de videoart recopilada als Estats Units. La col\xc2\xb7lecci\xc3\xb3 es va aplegar entre el 1968 i el 1980. Aquest treball \xc3\xa9s un exemple dels primers experiments en videoart i inclou actuacions conceptuals i feministes aix\xc3\xad com experiments amb v\xc3\xaddeo i documentals. En conjunt, d\xc3\xb3na una visi\xc3\xb3 del que van ser els esdeveniments dels 60. Aquesta col\xc2\xb7lecci\xc3\xb3 inclou els artistes Vito Acconci, Lynda Benglis, Dara Birnbaum, Joan Jonas, Bruce Nauman i William Wegman.\n_START_SECTION_\nIndependent Video and Alternative Media (V\xc3\xaddeo independent i multim\xc3\xa8dia alternatius)\n_START_PARAGRAPH_\n\xc3\x89s una col\xc2\xb7lecci\xc3\xb3 que inclou treballs a partir del 1980. Representen la seg\xc3\xbcent generaci\xc3\xb3 de realitzadors de v\xc3\xaddeos i artistes m\xc3\xa9s joves. Tracten temes com el feminisme, la sida, estudis de g\xc3\xa8nere, televisi\xc3\xb3 reivindicativa, noves tecnologies i identitat multicultural. La col\xc2\xb7lecci\xc3\xb3 inclou artistes contemporanis com Sadie Benning, Jem Cohem, Harun Farocki, walid Raad, Paul Chan, Guillermo Gomez-Pena, Miranda juliol i George Kuchar.\n_START_SECTION_\nOn Art and Artists (Sobre l'Art i Artistes)\n_START_PARAGRAPH_\n\xc3\x89s una col\xc2\xb7lecci\xc3\xb3 de gravacions d'entrevistes a diversos artistes visuals, fot\xc3\xb2grafs i cr\xc3\xadtics sobre la realitzaci\xc3\xb3 dels seus treballs.\n_START_SECTION_\nSurveying the First Decade (Sobrevivint la primera d\xc3\xa8cada)\n_START_PARAGRAPH_\nEst\xc3\xa0 compost per treballs de videoart i multim\xc3\xa8dia alternatius que apleguen vint-i-set hores de v\xc3\xaddeo experimental i independent creats des del 1968 al 1980, la primera d\xc3\xa8cada de la producci\xc3\xb3 de videoart. El 1995 es va gravar en VHS i el 2008 es va tornar a gravar en DVD. L'antologia, que va comissionar Chris Hill, recull 68 t\xc3\xadtols de m\xc3\xa9s de 60 artistes i s\xe2\x80\x99ha convertit en un punt de refer\xc3\xa8ncia per als estudis sobre comunicaci\xc3\xb3 art\xc3\xadstica alternativa atesa l'excel\xc2\xb7lent informaci\xc3\xb3 que ofereix sobre les realitzacions dels primers anys.\n_START_SECTION_\nLloguer de projecci\xc3\xb3 \xc3\xbanica\n_START_PARAGRAPH_\nVDB ofereix t\xc3\xadtols del seu arxiu per a fer-ne projeccions en BetaSP, Mini DV o en formats DVD (els formats en HD estan disponibles per a lloguar-los en BluRay). Mitjan\xc3\xa7ant una llic\xc3\xa8ncia es pot obtenir material per realitzar projeccions en classes, teatres o altres espais d'exhibici\xc3\xb3, amb la condici\xc3\xb3 que cal fer una comanda per a cada projecci\xc3\xb3, el preu de la qual oscil\xc2\xb7la entre els 60 i els 100 euros.\n_START_SECTION_\nAdquisicions per a biblioteques\n_START_PARAGRAPH_\nVDB ofereix DVD (els formats en HD estan disponibles en BluRay) per a institucions educatives. Aquest tipus d'adquisicions estan pensades per poder realitzar diverses projeccions. Estan completament prohibits altres tipus de pr\xc3\xa9stecs, duplicats, projeccions en s\xc3\xa8rie i gravacions en directe dels v\xc3\xaddeos. El preu oscil\xc2\xb7la entre els 180 i els 280 euros.\n_START_SECTION_\nAssaigs\n_START_PARAGRAPH_\nEl VDB ofereix obres d'assaigs sobre el videoart i els artistes que en realitzen en format PDF. El cat\xc3\xa0leg d'obres s\xe2\x80\x99amplia de forma continuada.\n_START_SECTION_\nBiblioteca d'obres impreses\n_START_PARAGRAPH_\nEl VDB alberga una \xc3\xbanica llibreria que cont\xc3\xa9 textos escrits sobre videoart, cat\xc3\xa0legs de festivals, col\xc2\xb7leccions relacionades i informaci\xc3\xb3 sobre artistes. Aquests recursos estan disponibles per a estudiants i investigadors mitjan\xc3\xa7ant una sol\xc2\xb7licitud.\n_START_SECTION_\nCambra de visionat\n_START_PARAGRAPH_\nel visionat d'obres \xc3\xa9s gratu\xc3\xaft i obert al p\xc3\xbablic despr\xc3\xa9s d'una sol\xc2\xb7licitud pr\xc3\xa8via mitjan\xc3\xa7ant correu electr\xc3\xb2nic o tel\xc3\xa8fon. La cambra t\xc3\xa9 capacitat per a unes 4 o 5 persones.\n_START_SECTION_\nAltres recursos\n_START_PARAGRAPH_\nEl VDB tamb\xc3\xa9 ofereix un f\xc3\xb2rum de discussi\xc3\xb3 obert a totes aquelles persones que s\xe2\x80\x99hi hagin registrat. A m\xc3\xa9s a m\xc3\xa9s, ofereix informaci\xc3\xb3 actualitzada sobre esdeveniments i not\xc3\xadcies."